
Kerese tn 38 kinnisasjaga piirneva

P. Kerese tn 38f maa erastamine
1. Asjaolud ja menetluse käik

Narva Linnavalitsus esitas 28.02.2011 Ida-Viru Maavalitsusele taotluse sobiva P. Kerese tn 38f maa liitmiseks Kerese tn 38 kinnisasjaga. Ida-Viru Maavanema 30.05.2011 korraldusega nr  1.1-2/625 on antud luba Narva linnas   Kerese tn 38 kinnisasjaga piirneva maa P. Kerese tn 38f erastamiseks. Erastatav maaüksus P. Kerese tn 38f moodustatakse liitmiseks Kerese tn 38 kinnisasjaga
2. Õiguslikud alused
Vastavalt Maareformi seaduse § 22 lõikele 12 ja § 23 lõikele 5 ja 6;  „Maareformi seaduse“ § 22 lõikes 12 sätestatud maa erastamise korra (kinnitatud Eesti Vabariigi Valitsuse 22.02.2007.a määrusega nr 50) § 6 lõikele 6; Kohaliku omavalitsuse korralduse seaduse § 6 lõike 3 punktile 1 ja § 30 lõike 1 punktile 3 ning lähtudes Ida-Viru Maavanema 30.05.2011 korraldusest nr 1.1-2/625
3. Otsus

3.1 Nõustuda kinnisasjaga liitmiseks sobiva maa erastamisega NARVA E.L.M.E. Osaühingule (registrikood 10196033, Narva linn)
3.2 Erastatav maaüksus asub Narva linnas, P. Kerese tn 38f ja on moodustatud mõõdistatud maaüksuse plaani alusel. Maa suurus on 348 m². 
3.3 Maakasutuse sihtotstarve on ärimaa  (002; Ä) 60%, tootmismaa (003; T) 40%
3.4 Erastatavat maaüksust läbivad kitsendustena Paul Kerese tänava lõike 4 kaitsevöönd, tehnovõrkude kaitsevööndid.
3.5 Erastatav maaüksus liidetakse kinnisasjaga nr 3563009 (ärimaa  (002; Ä) 60%, tootmismaa (003; T) 40%, katastritunnus 51102:004:0026,  omanikuna on kantud kinnistusraamatusse Narva E.L.M.E. Osaühing
3.6 Erastatava maa maksustamishind on 450 eurot.
4. Rakendussätted

4.1 Korraldus jõustub seadusega sätestatud korras.
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

